Vastikään Israel sai moitteita YK:n ihmisoikeusneuvostolta lievästä tuomiosta, jonka israelilaissotilas sai haavoittuneen palestiinalaishyökkääjän tappamisesta. 1,5 vuoden vankeustuomio on neuvoston mukaan osa kulttuuria, jossa israelilaisia ei rankaista rikkomuksista palestiinalaisia vastaan. Palestiinalaiset osoittivat mieltään lievää tuomiota vastaan surman tapahtumapaikalla Hebronissa.

Vastikään Israel sai moitteita YK:n ihmisoikeusneuvostolta lievästä tuomiosta, jonka israelilaissotilas sai haavoittuneen palestiinalaishyökkääjän tappamisesta. 1,5 vuoden vankeustuomio on neuvoston mukaan osa kulttuuria, jossa israelilaisia ei rankaista rikkomuksista palestiinalaisia vastaan. Palestiinalaiset osoittivat mieltään lievää tuomiota vastaan surman tapahtumapaikalla Hebronissa. Abesd al Haslahamoun / EPA

Israelin mielestä Human Rights Watch on sille vihamielinen ja edistää palestiinalaisten propagandaa.

Israel on kieltäytynyt myöntämästä viisumeja maailman nimekkäimpiin ihmisoikeusjärjestöihin kuuluvan Human Rights Watchin työntekijöille.

Israel syyttää järjestöä jyrkästä, vihamielisestä ja israelinvastaisesta agendasta, joka hyödyttää palestiinalaisten propagandaa. Israelin mielestä HRW ei ole "oikea ihmisoikeusjärjestö".

Human Rights Watch on tuominnut Israelin päätöksen pahaenteisenä käänteenä. Päätöksen tulisi järjestön mukaan huolettaa kaikkia, jotka piittaavat Israelin sitoutumisesta demokraattisiin perusarvoihin.

Järjestö kiistää väitteet puolueellisuudesta ja huomauttaa raportoineensa kriittisesti myös palestiinalaishallinnon ihmisoikeusrikkomuksista.

– On masentavaa, että Israelin hallitus näyttää olevan kyvytön tai haluton erottamaan toimiensa oikeutetun arvostelun vihamielisestä poliittisesta propagandasta, sanoo järjestön edustaja Iain Levine.

"Miksi antaisimme viisumin mustamaalaajillemme"

Israelin uusi linja kävi ilmi, kun viranomaiset hylkäsivät järjestön uuden aluejohtajan, (siirryt toiseen palveluun) yhdysvaltalaisen Omar Shakirin viisumihakemuksen. Hylkäystä oli suositellut Israelin ulkoministeriö.

Israelin ulkoministeriön edustaja Emmanuel Nahshon on vahvistanut asian, kertoo brittilehti The Guardian. (siirryt toiseen palveluun) Nahshon huomauttaa, ettei ihmisoikeusjärjestöä ole kielletty Israelissa ja sen israelilaiset ja palestiinalaiset työntekijät saavat jatkaa työtään.

– Mutta miksi antaisimme työviisumeja ihmisille, joiden ainoa tarkoitus on mustata mainettamme ja hyökätä meitä vastaan, Nahshon sanoo.

Nahsohinin mukaan muiden järjestöjen kuten esimerkiksi ihmisoikeusjärjestö Amnestyn kohdalta asiaa harkitaan tapauskohtaisesti, The Guardian sanoo. Israelilaislehti Haaretzille (siirryt toiseen palveluun) Nahshon on sanonut, ettei Israelilla ole aikeita kieltää muiden järjestöjen työskentelyä Israelissa.

"Samaa joukkoa Pohjois-Korean kanssa"

Yhdysvallat on ulkoministeriön vt. tiedottajan Mark Tonerin mukaan eri mieltä Israelin kanssa Human Rights Watchista. Vaikka emme ole kaikesta heidän kanssaan samaa mierltä, kannatamme heidän tärkeää työtään.

Viittaamme järjestön raportteihin omissa raporteissamme, kuten vuotuisessa ihmisoikeusraportissamme, Toner sanoo.

Shakir kommentoi viisumihakemuksensa hylkäämistä rinnastamalla Israelin joukkoon aítsevaltaisesti johdettuja maita.

– Meillä ei ole juurikaan suhteita Pohjois-Korean, Sudanin, Uzbekistanin, Kuuban ja Venezuelan hallituksiin, jotka eivät ole kiinnostuneiita ihmisoikeusyhteistyöstä. Päätöksellään Israel liittyy joukkoon, Shakir saboi.

Israelin pääministerin Benjamin Netanjahun hallitus on oikeistolaisin maan historiassa ja sitä on syytetty paineen lisäämisestä sekä kansainvälisiä että paikallisia ihmisoikeusjärjestöjä kohtaan.

Human Rights Watch kertoo toimineensa Israelissa ja Länsirannalla esteettä lähes kolme vuosikymmentä. Gazan palestiinalaisalueelle Israel on kuitenkin päästänyt sen vain kerran vuoden 2010 jälkeen.

Lähteet: Yle Uutiset, Reuters